હરિયાણાના પંચકૂલા, શિરસા અને ચંડીગઢ છાવણીમાં બદલાઈ ચૂક્યું છે. કોઈ પણ અપ્રિય સ્થિતિ માટે અર્ધસૈનિક દળની ૧૬૭ કંપની તહેનાત કરાઈ છે. તમામ મોટા અધિકારીઓની રજાઓ રદ કરવાના આદેશ જારી કરાયા છે. ચુકાદા બાદ જો રામ રહીમના સમર્થકો હંગામો કરશે તો તેમને કાબૂમાં કરીને ચંડીગઢ ક્રિકેટ સ્ટેડિયમમાં બંધ કરી દેવાશે. સ્ટેડિયમને અસ્થાયી જેલમાં ફેરવી દેવાયું છે. સાથે જ ડ્રોન અને સીસીટીવી કેમેરાથી લોકો પર નજર રાખવામાં આવી રહી છે.